  Анжелика Тихонова корреспондент Сьӧлта ёрослэсь данзэ «Элькуновидение-2019» вожвылъяськонын Василий Иванов утёз. Тунсыко егит воргоронэн ивортодэтъя «Удмуртия» агентстволэн корреспондентэз тодматскиз. Василий Иванов Сьӧлта ёросысь Выль Мӧнья гуртын вордӥськиз. «Элькуновидение» вожвылъяськонэ вазен ини гуртысьтызы лулчеберет юртэн кивалтӥсь луыса тыршись анаез Галина Иванова пыриськыны ӧтьылэм. Куинь ар талэсь азьло мамае чортэ вал ини монэ: «Ойдо пыриськы, ойдо пыриськы». <…> И со монэ сагитировала. Но таре мынам дыры воксё ӧвӧл. Но, озьы ке но, дасяськисько, дасяськисько. Туэ мукет адями кулэ вал луыны, Прохор (Столбов – ред.), но солэн тоже ӧз луы Василий Иванов, «Элькуновидение-2019» вожвылъяськонэ пыриськисьВожвылъяськонын Василий Иванов Прохор Столбовлэсь «Ой, кыӵе со зэмос яратон» кырӟанзэ быдэстоз. Кырӟаны Василий пичи дырысеныз ик, анаез лулчеберет юртэ ужаны басьтӥськем дырысь, кутскиз, шуэ. Ёросазы крезьгуръя пӧртэм вожвылъяськонъёсы пыриськылӥз. Вормонъёс но басьтылӥз. Но «Элькуновидениын» вормонэз уг возьма шуыса пусъе. Отын сыӵе артистъёс ини, нош мон урамысь пияш Василий Иванов, «Элькуновидение-2019» вожвылъяськонэ пыриськисьВожвылъяськонэ пыриськон Василий Иванов понна бадӟым сцена вылэ нырысетӥез потон луоз. «Элькуновидение» солы эстрада удысын тодон-валан сётоз, шуэ. Конкурслэсь кулэлыксэ но егит воргорон вылӥ пусъе. Кулэ, конешно, асьмеос удмурт кылэз поддерживать карыны кулэ ук Василий Иванов, «Элькуновидение-2019» вожвылъяськонэ пыриськисьТа пумысен вераськонамы Василийлэн атаез Вениамин Иванов но пыриськытэк ӧз чида. Со но ас малпанзэ кисьтӥз. Бигер телевидениез учке ай, отын чильк-вальк лулчеберет удысазы, нош асьмеос татын кылем-мылемез вылын улӥськом. Ӟечокъёс, коть мар ке лэсьто, нош «Элькуновидение» - со коть мар ке ӧвӧл, со супер! Вениамин Иванов, «Элькуновидение-2019» вожвылъяськонэ пыриськисьлэн атаезВасилий Иванов агрономлы дышетскиз но берло дырозь Ува ёросысь Бызара (Узей-Тукля) гуртын «Штумф» крестьян-фермер возёсын валтӥсь агроном луыса ужаз. Но кемалась ик ӧвӧл 25 аресъем егит воргоронлы отын ужзэ куштоно луиз, угось со йӧскалык ӵектосъя «Агростартап» программа улсын сӥльлы пудо будэтон понна 2 миллион 800 сюрс манет тыр грант утӥз. Табере Василий ужбергатӥсь луоз но атаеныз ӵош ас возёссы бордын тыршозы. Али воргоронъёс гид пукто. Тодэ вайытом, «Элькуновидение» пыриськыны Кияса, Пичи Пурга, Кез, Можга, Шаркан, Балезино, Кизнер, Алнаш, Ижкарысь Индустри, Первомай, Ленин но Октябрь ёросъёсысь кырӟасьёс но дасясько.  Тегъёс: Лулчеберет Удмуртия удмуртъёс Сьӧлта кырӟан Элькуновидение  